

 **ΟΡΘΗ ΕΠΑΝΑΛΗΨΗ**

 **ΑΝΑΡΤΗΤΕΑ ΔΙΑΥΓΕΙΑ**

 ΕΛΛΗΝΙΚΗ ΔΗΜΟΚΡΑΤΙΑ Αλμυρός 26 / 07 / 2023

 ΝΟΜΟΣ ΜΑΓΝΗΣΙΑΣ Αριθμ. Πρωτ: 13015

 ΔΗΜΟΣ ΑΛΜΥΡΟΥ

**Α Ν Α Κ Ο Ι Ν Ω Σ Η**

 **για τη σύναψη ΣΥΜΒΑΣΗΣ ΕΡΓΑΣΙΑΣ ΟΡΙΣΜΕΝΟΥ ΧΡΟΝΟΥ ΔΙΑΡΚΕΙΑΣ ΔΥΟ (2) ΜΗΝΩΝ**

**Ο ΔΗΜΑΡΧΟΣ ΑΛΜΥΡΟΥ**

**Έχοντας υπόψη:**

1. Τις διατάξεις της παρ.1 περιπτ. δ΄ του ' άρθρου 58 του Ν.3852/2010 (ΦΕΚ: 87/Α΄/07-06-2010)
2. Τις διατάξεις της παρ. 1 του άρθρου 206 Ν. 3584/2007 (ΦΕΚ 143 Α΄) όπως αυτός αντικαταστάθηκε µε το άρθρο 41 του Ν. 4325/2015 (ΦΕΚ 47Α’/11-5-2015) και συμπληρώθηκε από την παρ. 2 του άρθρου 4 της Πράξης Νομοθετικού Περιεχομένου (ΦΕΚ 102/26-08-2015 τεύχος Α'), η οποία κυρώθηκε με το άρθρο 9 του Ν. 4350/15 και αντικαταστάθηκε από το άρθρο 116 του Ν. 4547/18), Τις διατάξεις του άρθρου 206 παρ.1 του Ν. 3584/2007 (ΦΕΚ 143/Α/28.6.2007) με αντικείμενο την πρόσληψη προσωπικού για αντιμετώπιση κατεπειγουσών ή εποχικών ή πρόσκαιρων αναγκών διμήνου χρονικής διάρκειας, όπως τροποποιήθηκε με την παρ.2 του άρθρου 41 του Ν.4325/2015 και την παρ. 2 του άρθρου 4 της Πράξης Νομ. Περιεχομένου (ΦΕΚ 102/26-8-2015 τεύχος Α΄), η οποία κυρώθηκε με το άρθρο 9 του Ν.4350/2015 και αντικαταστάθηκε από το άρθρο 116 του Ν.4547/2018, ορίζονται τα εξής:

α) «Ειδικά επιτρέπεται η πρόσληψη προσωπικού οποιασδήποτε ειδικότητας με σύμβαση εργασίας ορισμένου χρόνου από τους Ο.Τ.Α. για την αντιμετώπιση κατεπειγουσών εποχικών ή πρόσκαιρων αναγκών, με σύμβαση εργασίας ορισμένου χρόνου της οποίας η διάρκεια δεν υπερβαίνει τους δύο (2) μήνες μέσα σε συνολικό διάστημα δώδεκα (12) μηνών. Κατ' εξαίρεση, η πρόσληψη προσωπικού της ανωτέρω κατηγορίας που απασχολείται στις δημοτικές κατασκηνώσεις γίνεται με σύμβαση εργασίας ορισμένου χρόνου, της οποίας η διάρκεια δεν υπερβαίνει τους τρεις (3) μήνες σε συνολικό διάστημα δώδεκα (12) μηνών, και η πρόσληψη προσωπικού που απασχολείται στην πυρασφάλεια και τη ναυαγοσωστική κάλυψη των ακτών γίνεται με σύμβαση εργασίας ορισμένου χρόνου, της οποίας η διάρκεια δεν υπερβαίνει τους τέσσερις (4) μήνες σε συνολικό διάστημα δώδεκα (12) μηνών».

1. Τις διατάξεις της παρ. 15 του άρθρου 21 του Ν.2190/1994.
2. Την ΔΙΠΑΑΔ/Φ.ΕΠ.1/934/6966, «Εξαιρέσεις από τον ετήσιο προγραμματισμό Ανθρωπίνου Δυναμικού του Δημοσίου Τομέα του άρθρου 51 του Ν.4622/2019», και συγκεκριμένα με το άρθρο 1: «Από τον ετήσιο προγραμματισμό ανθρώπινου δυναμικού του δημόσιου τομέα του άρθρου 51 του ν. 4622/2019 (Α’ 133), όπως αντικαταστάθηκε με το άρθρο 20 του ν. 5027/2023 (Α’ 48), εξαιρούνται οι ακόλουθες περιπτώσεις της παρ. 1 του άρθρου 4 της υπ’ αρ. 33/2006 (Α’ 280) Πράξης του Υπουργικού Συμβουλίου (ΠΥΣ) και της παρ. 3 του άρθρου 25 του ν. 4829/2021 (Α’ 166), υποπερίπτωση κβ): «το προσωπικό Ιδιωτικού Δικαίου Ορισμένου Χρόνου **ανταποδοτικού χαρακτήρα**, καθώς και το προσωπικό Ιδιωτικού Δικαίου Ορισμένου Χρόνου και οι συμβασιούχοι έργου των οποίων η δαπάνη μισθοδοσίας καλύπτεται από έσοδα υπό τη μορφή αντιτίμου ή λοιπών αντικαταβολών, ή αποκλειστικά από ίδιους πόρους ή ιδιωτικά κονδύλια, (περ. δ’ της παρ. 3 του άρθρου 25 του ν. 4829/2021)», όπως δημοσιεύθηκε στο 2614/τ.Β΄/21-4-2023 ΦΕΚ.
3. Τις διατάξεις του Π.Δ. 85/2022 «Καθορισμός Προσόντων Διορισμού σε φορείς του

δημοσίου (Προσοντολόγιο-Κλαδολόγιο)» (ΦΕΚ 232/τ.Α΄/17-12-2022).

1. Tην υπ’ αριθ. 143/2023 (ΑΔΑ: 9ΤΦΜΩΨ7-ΒΥΦ) Απόφαση του Δημοτικού Συμβουλίου περί πρόσληψης προσωπικού ΙΔΟΧ, δύο (2) ατόμων κλάδου/ειδικότητας ΥΕ Προσωπικού Καθαριότητας Εξωτερικών χώρων και ενός (1) κλάδου/ειδικότητας ΔΕ Οδηγών, για την κάλυψη εκτάκτων εποχικών αναγκών του Τμήματος Καθαριότητας & Ανακύκλωσης, λόγω αυξημένων αναγκών κατά το προσεχές χρονικό διάστημα των καλοκαιρινών μηνών προβλέπεται να υπάρξουν προβλήματα στην εύρυθμη λειτουργία του Τμ. Καθαριότητας και Ανακύκλωσης, διότι το υπάρχον προσωπικό δεν επαρκεί.
2. Τον Ο.Ε.Υ. του Δήμου (ΦΕΚ 1930/Β/30.8.2011), όπως τροποποιήθηκε & ισχύει
3. Tην αρ. πρωτ.: 12685/ 20-07-2023 βεβαίωση της Οικονομικής Υπηρεσίας περί ύπαρξης Πιστώσεων.

##

##  ΑΝΑΚΟΙΝΩΝΕΙ

 Την πρόσληψη προσωπικού με σύμβαση εργασίας ιδιωτικού δικαίου ορισμένου χρόνου, συνολικού αριθμού **τριών (3)** **ατόμων** για την αντιμετώπιση των εποχικών αναγκών του Τμήματος Καθαριότητας & Ανακύκλωσης, όπως αποτυπώνονται στην ανωτέρω σχετική Απόφαση του Δημοτικού Συμβουλίου, ως κάτωθι:

ΑΔΑ: 6ΡΞΧ-ΡΓΑ

|  |
| --- |
| ΠΙΝΑΚΑΣ Α: ΘΕΣΕΙΣ ΕΠΟΧΙΚΟΥ ΠΡΟΣΩΠΙΚΟΥ (ανά κωδικό θέσης) |
| ΚωδικόςΘέσης | Υπηρεσιά | Έδρα Υπηρεσίας | Κλάδος/Ειδικότητα | Διάρκεια Σύμβασης | Αριθμός ατόμων |
| 101 | ΔΗΜΟΣ ΑΛΜΥΡΟΥ | ΑΛΜΥΡΟΣΠΕΡΙΦΕΡΙΑΚΗ ΕΝΟΤΗΤΑ ΜΑΓΝΗΣΙΑΣ | ΔΕ ΟΔΗΓΩΝ | 2 ΜΗΝΕΣ | 1 |
| 102 | ΔΗΜΟΣ ΑΛΜΥΡΟΥ | ΑΛΜΥΡΟΣ ΠΕΡΙΦΕΡΙΑΚΗ ΕΝΟΤΗΤΑ ΜΑΓΝΗΣΙΑΣ | ΥΕ ΠΡΟΣΩΠΙΚΟ ΚΑΘΑΡΙΟΤΗΤΑΣ ΕΞΩΤΕΡΙΚΩΝ ΧΩΡΩΝ | 2 ΜΗΝΕΣ | 2 |

|  |
| --- |
| **ΠΙΝΑΚΑΣ Β: ΑΠΑΙΤΟΥΜΕΝΑ ΠΡΟΣΟΝΤΑ (ανά κωδικό θέσης)** |
| **Κωδικός Θέσης** | **Τίτλος σπουδών και λοιπά απαιτούμενα (τυπικά και τυχόν πρόσθετα) προσόντα** |
| 101 | **ΚΥΡΙΑ ΠΡΟΣΟΝΤΑ:****α)** Πτυχίο ή δίπλωμα ή απολυτήριος τίτλος ειδικότητας Τεχνικού Αυτοκινήτων - Οχημάτων ή Εκπαιδευτή Υποψηφίων Οδηγών Αυτοκινήτων ή Εκπαιδευτή Υποψηφίων Οδηγών Αυτοκινήτων και Μοτοσικλετών ή Μηχανών και Συστημάτων Αυτοκινήτου ή Μηχανικών Αυτοκινήτων ή Τεχνικού Οχημάτων ή Μηχανικής Αυτοκινήτων ή Μηχανικών και Ηλεκτρολογικών Συστημάτων Αυτοκινήτου ή Ηλεκτρομηχανικών Συστημάτων και Αυτοματισμού Αυτοκινήτου ή Τεχνικού Μηχανοτρονικής ή Ηλεκτρολογικών Συστημάτων Αυτοκινήτων ή Τεχνικός Ηλεκτρολόγος Αυτοκινήτων Οχημάτων Επαγγελματικής Ειδικότητας, Εκπαίδευσης και Κατάρτισης επιπέδου 5 (Ι.Ε.Κ. ή Μεταλυκειακού Έτους - Τάξη Μαθητείας ΕΠΑ.Λ.) ή Επαγγελματικής Κατάρτισης επιπέδου μεταδευτεροβάθμιας επαγγελματικής εκπαίδευσης Ι.Ε.Κ. ή Επαγγελματικού Λυκείου (ΕΠΑ.Λ.) ή Επαγγελματικής Ειδικότητας, Εκπαίδευσης και Κατάρτισης επιπέδου 4 ΕΠΑ.Λ. ή Τεχνικού Επαγγελματικού Εκπαιδευτηρίου (Τ.Ε.Ε.) Β΄ κύκλου σπουδών ή Τεχνικού Επαγγελματικού Λυκείου (Τ.Ε.Λ.) ή Τμήματος Ειδίκευσης Ενιαίου Πολυκλαδικού Λυκείου (Ε.Π.Λ.) ή Μέσης Τεχνικής Επαγγελματικής Σχολής Εργοδηγών (Ν.Δ. 580/1970) ή άλλος ισότιμος τίτλος σχολικής μονάδας της ημεδαπής ή αλλοδαπής\*, αντίστοιχης ειδικότητας.**β) Ισχύουσα** επαγγελματική άδεια οδήγησης κατηγορίας Γ΄ ή (C) (Π.Δ. 51/2012όπως τροποποιήθηκε και ισχύει).**γ)** Πιστοποιητικό Επαγγελματικής Ικανότητας (ΠΕΙ).**δ)** Κάρτα Ψηφιακού Ταχογράφου Οδηγού, η οποία να είναι σε ισχύ.**ΠΡΟΣΟΝΤΑ Α’ ΕΠΙΚΟΥΡΙΑΣ:****(Εφόσον η θέση δεν καλυφθεί από υποψήφιο/α με τα ανωτέρω προσόντα)****α)** Πτυχίο ή δίπλωμα ή απολυτήριος τίτλος ειδικότητας Μηχανών και Συστημάτων Αυτοκινήτου ή Μηχανών Αυτοκινήτου ή Μηχανοτεχνίτη Αυτοκινήτου ή Ηλεκτρολογικών Συστημάτων Αυτοκινήτου ή Τεχνίτης Ηλεκτρολόγος Αυτοκινήτων Οχημάτων ή Τεχνιτών Ηλεκτρολογικών Συστημάτων Αυτοκινήτων ή Ηλεκτρικού Συστήματος Αυτοκινήτου ή Ηλεκτροτεχνίτη Αυτοκινήτου ή Τεχνιτών Ηλεκτρολογικών Συστημάτων Αυτοκινήτων ή Τεχνιτών Μηχανών και Συστημάτων Αυτοκινήτου ή Τεχνίτης Μηχανικός αυτοκινήτων μοτοσικλετών και μηχανών θαλάσσης Επαγγελματικής Σχολής (ΕΠΑ.Σ.) ν.3475/2006 ή Επαγγελματικής Σχολής (ΕΠΑ.Σ.) Μαθητείας ΟΑΕΔ ν.3475/2006 ή Επαγγελματικής Σχολής ΟΑΕΔ (ν.4763/2020) ή Επαγγελματικής Σχολής Κατάρτισης Ε.Σ.Κ. (ν.4763/2020) ή Σχολής Επαγγελματικής Κατάρτισης Σ.Ε.Κ. (ν.4186/2013) ή Τεχνικού Επαγγελματικού Εκπαιδευτηρίου Τ.Ε.Ε. Α΄ κύκλου σπουδών ή Τεχνικής Επαγγελματικής Σχολής Τ.Ε.Σ. (ν.576/1977 ή ν.1566/1985) ή Σχολής Μαθητείας ΟΑΕΔ (ν.1346/1983 ή ν.1566/1985) ή άλλος ισότιμος τίτλος σχολικής μονάδας της ημεδαπής ή αλλοδαπής\*, αντίστοιχης ειδικότητας.**β) Ισχύουσα** επαγγελματική άδεια οδήγησης κατηγορίας **Γ΄ ή (C**) (Π.Δ. 51/2012όπως τροποποιήθηκε και ισχύει).**γ)** Πιστοποιητικό Επαγγελματικής Ικανότητας (ΠΕΙ).**δ)** Κάρτα Ψηφιακού Ταχογράφου Οδηγού, η οποία να είναι σε ισχύ. |
| 101 | **ΠΡΟΣΟΝΤΑ Β’ ΕΠΙΚΟΥΡΙΑΣ:****(Εφόσον η θέση δεν καλυφθεί από υποψήφιο/α με τα ανωτέρω προσόντα)****α)** Οποιοδήποτε πτυχίο ή δίπλωμα ή απολυτήριος τίτλος Επαγγελματικής Ειδικότητας, Εκπαίδευσης και Κατάρτισης επιπέδου 5 (Ι.Ε.Κ. ή Μεταλυκειακού Έτους - Τάξη Μαθητείας ΕΠΑ.Λ.) ή Επαγγελματικής Κατάρτισης επιπέδου μεταδευτεροβάθμιας επαγγελματικής εκπαίδευσης Ι.Ε.Κ. ή Επαγγελματικού Λυκείου (ΕΠΑ.Λ.) ή Επαγγελματικής Ειδικότητας, Εκπαίδευσης και Κατάρτισης επιπέδου 4 ΕΠΑ.Λ. ή Τεχνικού Επαγγελματικού Εκπαιδευτηρίου (Τ.Ε.Ε.) Β΄ κύκλου Σπουδών ή Ενιαίου Πολυκλαδικού Λυκείου (Ε.Π.Λ.) ή Τεχνικού Επαγγελματικού Λυκείου (Τ.Ε.Λ.) ή Μέσης Τεχνικής Επαγγελματικής Σχολής Εργοδηγών (Ν.Δ. 580/1970) ή Γενικού Λυκείου ή Ενιαίου Λυκείου ή Λυκείου Γενικής Κατεύθυνσης ή άλλος ισότιμος τίτλος σχολικής μονάδας της ημεδαπής ή αλλοδαπής\* ανεξαρτήτως ειδικότητας.**β) Ισχύουσα** επαγγελματική άδεια οδήγησης κατηγορίας **Γ΄ ή (C)** (Π.Δ. 51/2012 όπως τροποποιήθηκε και ισχύει).**γ)** Πιστοποιητικό Επαγγελματικής Ικανότητας (ΠΕΙ).**δ)** Κάρτα Ψηφιακού Ταχογράφου Οδηγού, η οποία να είναι σε ισχύ.**ΣΥΜΠΛΗΡΩΜΑΤΙΚΕΣ ΔΙΕΥΚΡΙΝΙΣΕΙΣ (σύμφωνα με την απαιτούμενη κατά τα ανωτέρω άδεια οδήγησης αυτοκινήτου)**Προκειμένου για την απόδειξη κατοχής του Πιστοποιητικού Επαγγελματικής Ικανότητας (ΠΕΙ) απαιτείται:**είτε** η κατοχή **Δελτίου Επιμόρφωσης Οδηγού**, το οποίο να είναι σε ισχύ και το οποίο εκδίδεται από την Υπηρεσία Μεταφορών και Επικοινωνιών της Περιφέρειας στην περιοχή της οποίας βρίσκεται η κατοικία του ενδιαφερομένου.**είτε** η καταχώρηση επί του εντύπου της άδειας οδήγησης του **κοινοτικού αριθμού****«95»** δίπλα σε μία ή περισσότερες εκ των κατηγοριών ή υποκατηγοριών που κατέχει ο υποψήφιος και απαιτούνται από την ανακοίνωση.**ΠΡΟΣΟΧΗ:** Σε περίπτωση αντικατάστασης άδειας, για την ενσωμάτωση μίας ή περισσοτέρων κατηγοριών ή υποκατηγοριών κατοχής του ζητούμενου από την ανακοίνωση Πιστοποιητικού Επαγγελματικής Ικανότητας (ΠΕΙ) και εφόσον προκύπτουν λόγοι καθυστέρησης της διαδικασίας επανέκδοσής της, γίνεται δεκτή και η **ΒΕΒΑΙΩΣΗ** της αρμόδιας υπηρεσίας της Διεύθυνσης Μεταφορών και Επικοινωνιών στην οποία να αναφέρονται:* + Το ονοματεπώνυμο και το όνομα πατρός του αιτούντος τη βεβαίωση
	+ Ο αριθμός της άδειας οδήγησης την οποία κατέχει καθώς και η νέα ισχύς της (έναρξη, λήξη)

Η κατηγορία ή υποκατηγορία ΠΕΙ που του έχει χορηγηθεί και απαιτείται από την ανακοίνωση, καθώς και η ισχύς του (έναρξη - λήξη) και να επιβεβαιώνεται ότι η άδεια βρίσκεται σε διαδικασία επανέκδοσής της, λόγω ενσωμάτωσης κατηγορίας ή υποκατηγορίας ΠΕΙ. |
| 101 | **Αυτονόητο είναι ότι οι υποψήφιοι πρέπει να προσκομίσουν οπωσδήποτε την απαιτούμενη από την ανακοίνωση άδεια οδήγησης.**Για **τις άδειες οδήγησης αυτοκινήτων,** όταν δεν προκύπτει η ημερομηνία της αρχικής κτήσης, της κατά την ανακοίνωση απαιτούμενης άδειας, αλλά μόνο η ημερομηνία λήξης της άδειας ή τυχόν πρόσφατης θεώρησης, πρέπει οι υποψήφιοι να συνυποβάλουν και σχετική βεβαίωση της οικείας υπηρεσίας Μεταφορών και Επικοινωνιών.Σε περίπτωση αδυναμίας της αρμόδιας υπηρεσίας να χορηγήσει τη βεβαίωση αυτή, λόγω καταστροφής ή φθοράς των αρχείων της, αρκεί :* η προσκόμιση της βεβαίωσης της υπηρεσίας αυτής στην οποία να αναφέρεται ο λόγος αδυναμίας καθώς και
* η προσκόμιση Υπεύθυνης Δήλωσης κατά το άρθρο 8 του ν.1599/1986 του υποψηφίου στην οποία να δηλώνει την ακριβή ημερομηνία αρχικής κτήσης της κατηγορίας επαγγελματικής άδειας οδήγησης που ζητείται από την ανακοίνωση.

Ισχύουσα άδεια οδήγησης που έχει εκδοθεί από κράτος − μέλος της Ευρωπαϊκής Ένωσης ή από τη Νορβηγία, ή από την Ισλανδία ή από το Λιχτενστάιν, εξακολουθεί να ισχύει στο ελληνικό έδαφος, ως έχει, εφόσον τηρούνται οι όροι και οι προϋποθέσεις χορήγησης της αντίστοιχης κατηγορίας άδειας οδήγησης του π.δ. 51/2012, όπως ισχύει (παρ. 6, άρθρο τρίτο, Ν. 4383/2016\_ ΦΕΚ 72/20.4.2016/τ.Α΄). **Στην περίπτωση που οι υποψήφιοι είναι κάτοχοι επαγγελματικής άδειας οδήγησης αλλοδαπής (εκτός κρατών-μελών της Ευρωπαϊκής Ένωσης), για να γίνουν δεκτοί πρέπει να προσκομίσουν αντιστοιχία της άδειας οδήγησης αλλοδαπής με τις επαγγελματικές άδειες οδήγησης ημεδαπής.** |
| **Κωδικός Θέσης** | **Τίτλος σπουδών και λοιπά απαιτούμενα (τυπικά και τυχόν πρόσθετα) προσόντα** |
| **102** | Δεν απαιτούνται ειδικά τυπικά προσόντα (τελευταίο εδάφιο περ. στ΄ παρ. 1 άρθρου 40 Ν. 4765/2021) |

##  ΓΕΝΙΚΑ ΠΡΟΣΟΝΤΑ ΠΡΟΣΛΗΨΗΣ

## 1. Να έχουν την υγεία και τη φυσική καταλληλόλητα που τους επιτρέπει την εκτέλεση

##  των καθηκόντων της θέσεως που επιλέγουν

## 2. Να μην έχουν κώλυμα κατά το άρθρο 16 του κώδικα Κατάστασης Δημοτικών και

##  Κοινοτικών Υπαλλήλων (καταδίκη, υποδικία, δικαστική συμπαράσταση κ.λ.π.)

## 3. Οι υποψήφιοι/ες όλων των ειδικοτήτων πρέπει να είναι ηλικίας 18 έως 67 ετών και κατ΄ εξαίρεση, έως 70 ετών, όσοι έχουν συμπληρώσει το εξηκοστό έβδομο (67ο) έτος της ηλικίας και δεν έχουν συνταξιοδοτηθεί από το δημόσιο ταμείο ή άλλον ασφαλιστικό φορέα

**ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ**

Οι ενδιαφερόμενοι μαζί με την **αίτησή τους** πρέπει να υποβάλουν υποχρεωτικά τα εξής δικαιολογητικά:

**1.** Φωτοαντίγραφο των δύο όψεων της αστυνομικής ταυτότητας.

**2.** Υπεύθυνη δήλωση του Ν.1599/1986 ότι δεν έχουν κώλυμα κατά το άρθρο 8 του Υπαλληλικού Κώδικα (ποινική καταδίκη, υποδικία, στερητική ή δικαστική συμπαράσταση κ.λ.π ).

**3.** Υπεύθυνη δήλωση του Ν.1599/1986 ότι πληρούν τα γενικά προσόντα διορισμού που προβλέπονται για τους μόνιμους υπαλλήλους του πρώτου μέρους του Ν.3584/07, σύμφωνα με τις διατάξεις της παρ. 2 του άρθρου 169 του Ν.3584/2007.

**4.** Υπεύθυνη δήλωση του Ν.1599/1986 για πιθανό κώλυμα υπέρβασης της 2/μηνης απασχόλησης μέσα σε συνολικό διάστημα δώδεκα (12) μηνών, στην οποία να δηλώνει

τους φορείς του δημόσιου ή ευρύτερου δημόσιου τομέα του άρθρου 14 παρ.1 του Ν.2190/1994 όπως αυτό αντικαταστάθηκε από το άρθρο 1 παρ. 1 του Ν.3812/2009 στους οποίους έχει απασχοληθεί με σύμβαση εργασίας ορισμένου χρόνου για την αντιμετώπιση κατεπειγουσών ή εποχικών ή πρόσκαιρων αναγκών, **καθώς και την ακριβή χρονική διάρκεια** της απασχόλησής του (έναρξη και λήξη) **κατά τους τελευταίους δώδεκα (12) μήνες πριν από την υποβολή της αιτήσεώς του.**

 **ΠΡΟΣΟΧΗ:** Η συγκεκριμένη υπεύθυνη δήλωση υποβάλλεται **μόνο** στην περίπτωση που ο υποψήφιος έχει απασχοληθεί με σύμβαση εργασίας ορισμένου χρόνου για την αντιμετώπιση κατεπειγουσών ή εποχικών ή πρόσκαιρων αναγκών **κατά τους τελευταίους δώδεκα (12) μήνες,** **σε φορείς του δημόσιου ή ευρύτερου δημόσιου τομέα** του άρθρου 14 παρ.1 του Ν.2190/1994 όπως αυτό αντικαταστάθηκε από το άρθρο 1 παρ. 1 του Ν.3812/2009.

**5.** Πιστοποιητικό Οικογενειακής Κατάστασης πρόσφατης έκδοσης (όχι παλαιότερης των δύο μηνών από την ημερομηνία υποβολής της αίτησης συμμετοχής), προκειμένου για υποψηφίους που είναι έγγαμοι, που έχουν ανήλικα τέκνα, ή πιστοποιητικό γεννήσεως, προκειμένου για υποψηφίους που είναι άγαμοι.

**6. Φωτοαντίγραφο του τίτλου σπουδών και λοιπών δικαιολογητικών, όπως αναφέρεται στον πίνακα κυρίων και επικουρικών προσόντων της θέσης με κωδικό 101 (ΔΕ Οδηγών).**

 **ΔΗΜΟΣΙΕΥΣΗ ΤΗΣ ΑΝΑΚΟΙΝΩΣΗΣ**

 Ανάρτηση ολόκληρης της Ανακοίνωσης θα γίνει:

 α) στο διαδικτυακό τύπο του προγράμματος **«ΔΙΑΥΓΕΙΑ»**

 β) στην **ιστοσελίδα του Δήμου (****www.almyros-city.gr)**

 γ) στο **χώρο ανακοινώσεων του Δήμου**, συντασσόμενου σχετικού πρακτικού ανάρτησης.

 **ΠΡΟΘΕΣΜΙΑ ΚΑΙ ΤΟΠΟΣ ΥΠΟΒΟΛΗΣ ΑΙΤΗΣΕΩΝ**

ΑΔΑ: 6ΡΞ5ΩΚΧ-ΡΓΑ

Οι ενδιαφερόμενοι καλούνται να υποβάλουν την αίτηση τους με τα επισυναπτόμενα δικαιολογητικά στο Δημοτικό Κατάστημα Αλμυρού, Βασ. Κων/νου 117, στο Γραφείο Πρωτοκόλλου (τηλ. επικοινωνίας: 24233 50217 - 259).

 Η ανακοίνωση καθώς και η αίτηση μαζί με τις Υ/Δ θα βρίσκονται αναρτημένες στην ιστοσελίδα του Δήμου ( **www.almyros-city.gr** ).

 **Η προθεσμία υποβολής των αιτήσεων είναι τρεις εργάσιμες (3) ημέρες** και συγκεκριμένα **από Πέμπτη 27/07/2023 έως και την Δευτέρα 31/07/2023.**

 **ΕΠΙΣΗΜΑΝΣΕΙΣ**

 Παράταση, ανανέωση ή μετατροπή της σύμβασης σε αορίστου χρόνου είναι αυτοδικαίως άκυρη.

##  Ο ΔΗΜΑΡΧΟΣ

##

##  ΕΥΑΓΓΕΛΟΣ ΧΑΤΖΗΚΥΡΙΑΚΟΣ